
JUDEŢUL HUNEDOARA 	       				             	              
   MUNICIPIUL BRAD	
       P R I M A R U L
   Nr. 70/12077/25.04.2024


R E F E R A T   D E   A P R O B A R E
[bookmark: _Hlk164937545]privind aprobarea Devizului general actualizat după suplimentarea valorii pentru servicii de specialitate privind urmărirea și supravegherea lucrărilor de execuție pentru obiectivul de investiții "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE ÎN MUNICIPIUL BRAD, 
JUDEȚUL HUNEDOARA"

[bookmark: _Hlk151045359]Conform prevederilor art. 10 alin. (4) lit. c) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, devizul general întocmit la faza de proiectare, studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții.
Prin Referatul  nr. 29507/25.04.2024, managerul de proiect a solicitat actualizarea Devizului General pentru  obiectivul de investiții "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE ÎN MUNICIPIUL BRAD, JUDEȚUL HUNEDOARA", având în vedere necesitatea suplimentării valorii subcapitolului 3.8.2 pentru servicii de specialitate privind urmărirea și supravegherea lucrărilor de execuție a rețelelor inteligente de distribuție a gazelor naturale și a racordurilor la sistemul de distribuție a gazelor naturale.
Menționez că finanțarea prin Programul Operațional Infrastructură Mare 2014 – 2020 , Axa prioritară 8 s-a încheiat la data de 31.12.2023, proiectul urmând să fie finalizat cu finanțare prin Administrația Fondului pentru Mediu.
[bookmark: _Hlk152864090]Devizul General actualizat elaborat de către S.C. GEVIS PROTEAM S.R.L. stabilește valoarea totală exprimată în lei a cheltuielilor necesare realizării obiectivului de investiții.
Astfel, după actualizare, valoarea totală a Devizului general este de 97.965.569,62 lei (cu T.V.A.), respectiv 82.464.162,49 lei (fără T.V.A.) din care C+M = 64.965.145,45 lei (cu T.V.A.), respectiv 54.592.559,20 lei (fără T.V.A.). 
Precizez că valorile suplimentare vor fi susținute din bugetul local al Municipiului Brad.
	  În contextul celor de mai sus am inițiat prezentul  proiect de hotărâre prin care am propus aprobarea Devizului general actualizat după suplimentarea valorii pentru servicii de specialitate privind urmărirea și supravegherea lucrărilor de execuție pentru obiectivul de investiții "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE ÎN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin.1 și alin. 2 din Constituția României, republicată, ale art. 8 și art. 9 din Carta europeană  a autonomiei  locale, adoptată la Stassbourg la 15 octombrie 1985, ratificată prin Legea nr. 199/1997, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.

